אבי גרייניק

אָבִי גְרַיְנִיק (נולד ב-22 בנובמבר 1971) הוא קומיקאי, שחקן, סטנדאפיסט, מדבב ומוזיקאי ישראלי. ידוע בין השאר בשיתוף הפעולה שלו עם עידן אלתרמן. בשנת 1987 הצטרף לעיר הנוער של חיפה ושם הכיר את שלום אסייג, השניים ביצעו מערכונים ועשו שם מופע בשם ''שלום לאבי" השניים הפסיקו את שיתוף הפעולה ביחד בשנת 1988 כאשר אסייג היה לקראת גיוס וגרייניק עזב למועדון דומינו גרוס גרייניק הוא יליד קריית אתא. בשנת 1992 החל להופיע יחד עם עידן אלתרמן במופע הבידור "פגע וברח" במועדון "דומינו גרוס" בתל אביב. לאחר חודשיים, שונה שם המופע ל"ילדים סורגים לאלוהים" (משחק על שם הסרט "ילדים חורגים לאלוהים"). אחרי מספר שנים, עקב התקרבותו של גרייניק לדת, שונה שנית השם ל"ילדים סורגים". לחשיפה גדולה זכו גרייניק ואלתרמן בשנת 1993 כשביצעו קטע בתוכנית "סוף שבוע" עם דודו טופז. משנת 1994 הופיע בטלוויזיה החינוכית בתוכנית הבידור "פלטפוס", שהייתה המשך ל"ילדים סורגים". בשנת 1996 גריניק שיחק בתפקיד ראשי בסרט "זולגות הדמעות מעצמן". בשנים 1998–1999 התארח בשתי העונות של סדרת הטלוויזיה ״20 פלוס״ ששודרה בטלוויזיה החינוכית. בשנים 1999–2000 הופיע עם אלתרמן בפינה בתוכנית "אברהם ויעקב" בהגשת קובי מידן ואברי גלעד. בשנת 2001 השתתף ביחד עם עידן אלתרמן בתוכנית הטלוויזיה "כוכבי השכונה" בערוץ 2. בתוכנית גילם גרייניק דמויות כמו מאיר וחזי, שהופיעו לראשונה בפלטפוס בפינה "נווה חמציצים". בשנת 2004 השתתף בסרט "מדורת השבט". בסוף 2005 גילם את מיקי בדרמה "חתה יסבח סבח", זוכת פרס האקדמיה הישראלית לקולנוע וטלוויזיה. כמו כן, השתתף בתחרות הריקודים של רשת "רוקדים עם כוכבים" בערוץ 2. באותה שנה השתתף בהצגת הילדים "בילבי" שכתבה סמדר שיר, ביים עופר שפריר, ולצידה של דנה דבורין. בשנת 2006 השתתף בתוכנית הילדים "סיפורים מהכיס" בערוץ הופ! ובתוכנית "הרצועה" בערוץ ביפ. משנת 2006 עד 2008 השתתף גרייניק בתוכנית "הלילה עם ליאור שליין" בערוץ 10, בתפקיד מנהל מוזיקלי ומנחה משנה. החל משנת 2007 משתתף גרייניק בהצגה "הכתובה" בתיאטרון הקאמרי. עוד ב-2007 השתתף בתוכנית הטלוויזיה הקומית "הישראלים" ובסדרה "עבודה ערבית". בשנת 2010 החל להשתתף גרייניק במחזמר "לילה לא שקט" בתיאטרון הקאמרי, המבוסס על שיריו של שלמה ארצי, וכן החל להשתתף בתוכנית הטלוויזיה של ערוץ 2 "מי שואל אותך?" בתפקידי אורח. בשנת 2012 שיחק בסדרה של אורי גרוס, "תנוחי", המפגישה בין ארבע דמויות עבר מטלנובלות שונות. גרייניק גילם בסדרה את ינון טל. כמו כן, שיחק בתפקיד אברהם בסרטו של שמי זרחין, "העולם מצחיק", ובסדרת הטלוויזיה לגיל הרך "מיכל ינאי בחדר החלומות". בשנת 2013 שיחק בסדרת הטלוויזיה "אליפים" המשודרת בערוץ הילדים בתפקיד הקבלן, צחי. באותה שנה שיחק בהצגת הילדים "בגדי המלך החדשים" בתפקיד המלך, בבימויו של אבי מלכה ובסרט הטלוויזיה "דבר על מקום הימצאם". בשנת 2014 שיחק בטלנובלה "אניגמה", שם גילם פושע. בשנת 2015 עלה מופע הבידור "ילדים סורגים 2", בו התאחד עם עידן אלתרמן. בדצמבר 2016 החל לשחק בתפקיד הראשי במחזה "קוראים לו מלך" מאת סביון ליברכט בתיאטרון בית לסין. בשנים 2017–2018 שיחק בכשלוש העונות של הסדרה "בית הכלבים". בסדרה גילם את מוטי, האבא שעובר עם בתו אורי (נאיה פדרמן) מהעיר למושב בית עזריה. דמותו מתאפיינת בהרבה צחוק והומור שטותי. עם זאת גם בהרבה אהבה לבתו היקרה, ורצון לרצות אותה ושיהיה לה את כל הטוב שבעולם. בשנת 2019 גילם את דמותו של במאי הקולנוע מאק סנט במחזמר "צ'פלין", וגילם גנב במחזמר "בילבי" בתיאטרון תל אביב. בשנה זו הוענק לו פרס שח"ם על פעילות יוצאת דופן לטובת קידום החברה הישראלית באמצעות אמנות המשחק. בשנת 2021 השתתף בסרט "זרים מושלמים", בבימויו של ליאור אשכנזי. באותה השנה שיחק בסדרה:"האחיין שלי בנץ" ובשנת 2023 עלתה העונה השנייה של הסדרה. גרייניק היה חבר בלהקה "לולה" יחד עם עידן אלתרמן, ירדן בר-כוכבא ויסמין קדר. אלבומה היחיד של הלהקה, "ימים של שקט", יצא בשנת 2000. גרייניק הלחין את השיר המוכר ביותר באלבום, "ימים של שקט", שכתבה בר כוכבא. הלהקה התאחדה בשנת 2016 והקליטה את השיר "כל פעימה שלב מחסיר", אותו כתב והלחין גרייניק. בשנת 2004 הוציא גרייניק את האלבום "יש מי שאוהב" עם שירים בביצועו. האלבום הגיע תוך שלושה חודשים למעמד של תקליט זהב[דרוש מקור] וזכה לביקורות חיוביות. גרייניק כתב והלחין את רוב שירי האלבום, בעיבוד ובהפקה מוזיקלית של נתן כהן. בשנת 2018 הוציא את אלבומו השני "גרייניק©". האלבום יצא כפרויקט מימון המונים דרך אתר הדסטארט. בסוף 2020 יצא לאור, בהפקת "הליקון", האלבום "שרים תפילילה", שהוא גרסה מולחנת ומושרת לספר הילדים המצליח "תפילילה". גרייניק ביצע באלבום את השיר "לילה טוב לרוחות", שר עם גיא מרוז את השירים "מדליקים את הלילה" ו"לילה טוב לים" (שניהם ללחן של מרוז), והשתתף בביצוע שיר הנושא, "זמן תפילילה". נשוי למפיקה והיוצרת תמי גרייניק ואב לבן. הם גרים בכיכר המדינה בתל אביב. הוא ידוע כאוהד קבוצת הכדורגל מכבי חיפה. לקראת הבחירות לכנסת התשע עשרה, תמך במפלגת "ארץ חדשה" של אלדד יניב ורני בלייר. בבחירות 2024 התמודד למועצת עיריית תל אביב-יפו כאשר הצטרף לציפי ברנד ובהמשך הצטרפו ותמכו באורנה ברביבאי. הוא הוצב ברשימה המשותפת במקום ה-7. מדיה וקבצים בנושא אבי גרייניק בוויקישיתוף אבי גרייניק, ברשת החברתית פייסבוק אבי גרייניק, ברשת החברתית אקס (טוויטר) אבי גרייניק, ברשת החברתית אינסטגרם אבי גרייניק, במיזם "אישים" לתיעוד היצירה הישראלית אבי גרייניק, במסד הנתונים הקולנועיים IMDb (באנגלית) אבי גרייניק, באתר "אידיבי", מאגר הידע העברי לקולנוע ישראלי ועולמי אבי גרייניק, באתר שירונט אבי גרייניק, באתר ספוטיפיי אבי גרייניק, באתר Discogs (באנגלית) אבי גרייניק, באתר Tab4u אבי גרייניק, באתר סטריאו ומונו אבי גרייניק, דף שער בספרייה הלאומית אבי גרייניק, באתר MOOMA (בארכיון האינטרנט) אבי גרייניק, בארכיון תיאטרון גשר אבי גרייניק, באתר "הבמה" חן לב, הילד שהתפעל מהתפעל: אבי גרייניק נזכר בכיתה א', באתר nrg‏, 27 באוגוסט 2010 יובל אברמוביץ', ואז הגיע עילאי, באתר ישראל היום, 2 במרץ 2012 אילן לוקאץ', ‏הקאמבק הגדול של גרייניק ואלתרמן, באתר ‏מאקו‏, 6 בפברואר 2015 מאיה כהן, צוחק אחרון: החיים על פי אבי גרייניק, באתר ישראל היום, 3 ביוני 2021 ילדים לנצח: תחנות התרבות של גרייניק ואלתרמן, באתר nrg‏, 6 במרץ 2015 אלינור פוקס, ‏האמנים מתגייסים לצד המפלגות, באתר ‏מאקו‏, 7 בינואר 2013 אבי גרייניק קופץ לפוליטיקה: הכריז על הצטרפות למפלגה הזו, באתר אייס, 13 בספטמבר 2023